**Maurska umjetnost** ili *Maursko-hispanska umjetnost* je naziv za jednu varijantu islamske umjetnosti, koja je niknula na Iberijskom poluotoku za vladavine Omejadskog Kalifata u 8. vijeku.

Nakon tog je nastavila život po emiratima Al-Andalusa i gradovima Magreba (Fès, Rabat, Taza, Tinmel), njen utjecaj proširio se sve do Emirata Sicilija.

Ime je dobila po Maurima koji su došli iz Sjeverne Afrike i zauzeli Iberijski poluotok i brojne otoke na zapadnom Mediteranu početkom 8. vijeka.

To je rezultiralo jedinstvenom mješavinom iberijske, sjevernoafričke i arapske islamske kulture. Tako je nastao stil kao mješavina zatečenih iberijsko-vizigotskih tradicija i sirijsko-iransko-abasidskih koje su donijeli Mauri.

Karakteristike i historija
--------------------------

### Arhitektura

Glavne karakteristike maurske arhitekture su često korištenje različitih lukova u konstrukciji, i bogato dekorirani enterijeri, zamršenom kaligrafijom, floralnim i geometrijskim ornamentima i jarko obojenim keramičkim pločicama.

Velika džamija u Cordobi
Rane građevine maurske arhitekture iako su podignute kao islamske bogomolje imale su značajan utjecaj Iberijske kulture.
Jedan od najpoznatijih primjera je Velika džamija u Córdobi, koja je danas katolička katedrala.
Od 11. vijeka nadalje, maurska arhitektura bila je pod snažnijim utjecajem sjevernoafričke kulture.
Primjer za to je slavna Alhambra u Granadi.

Alhambra Palacio de los Leones
### Skulptura

Skulptura se svodila na plastičku dekoraciju građevina (kapiteli, vijenci...). Najveća karakteristika su filigranski isklesani detalji ormamenata. 
Majstori Primijenjene umjetnosti izrađivali su tad vrlo popularne među maurskim plemstvom - kutije od slonovače sa reljefima scena iz života na dvoru.

### Slikarstvo

Slikarstvo je svedeno na arabesku (mješavina kaligrafije i floralno-geometrijskih motiva).

### Primjenjena umjetnost

Dobar dio [[Srednji vijek|srednjeg vijeka, maurske zanatlije iz Al-Andalusa bile su poznate po finoći i kvaliteti svojih proizvoda, ne samo na Iberijskom poluotoku već i u dobrom dijelu Evrope.
Proslavili su se svojom kvalitetnom grnčarijom iz Málage i Valencije koja je u Italiji utjecala na razvoj majolike.
Uz to bili su poznati po ručno tkanim i maštovito obojanim tepisima i po nakitu od emajla.

### Ostavština

Maurska umjetnost prestala je postojati u Španjolskoj nakon 1492. kad je Emirat Granada, kao posljednji pao u ruke kršćanskih vladara, ali je nastavila egzistirati u Sjevernoj Africi sve do 16. vijeka.

Čak i nakon što je maurska vladavina završila u Iberiji, maurska umjetnost je nastavila utjecati na umjetnost u Španjolskoj kao i na evropsku renesansu. 
Maurska umjetnost pomogla je oživljavanju evropskog interesa za grčku i rimsku baštinu , istovremeno dovodeći intelektualno blago islamskog svijeta u Evropu.

To je rezultatiralo time da su Španjolskoj kao i po Evropi i nadalje stvarala djela pod utjecajem mauarske ostavštine kao novi stil - Mudéjar, koja više nisu stvarali maurski umjetnici već oni koji su prihvati vlast kršćanskih vladara (Moriski i sami Španjolci).

Povezano
--------

* Islamska umjetnost
* Islamska arhitektura

Izvori
------

1. 1 2 3  „*maurska umjetnost*" (hrvatski). Leksikografski zavod Miroslav Krleža. Pristupljeno 2.2. 2020.
2. 1 2 3  „*Moorish Art*" (engleski). National Geographic. Arhivirano iz originala na datum 2020-02-04. Pristupljeno 2. 2. 2020.
3. 1 2 3 4 5 6 7 8  „*Moorish Art*" (engleski). Medieval Chronicles. Pristupljeno 2.2. 2020.
4. 1 2  „*morésco, stile*" (talijanski). Treccani. Pristupljeno 30. 1. 2020.
5. ↑  „*Western Islamic art: Moorish*" (engleski). Encyclopædia Britannica. Pristupljeno 30. 11. 2012.

Vanjske veze
------------

***Maurska umjetnost*** na Wikimedijinoj ostavi

* *Moorish Art* (na portalu National Geographic) Arhivirano 2020-02-04 na Wayback Machine-u ()